V Testovaní 9 nastali nasledovné inovácie: zmena počtu položiek v jednotlivých testoch: vo všetkých predmetoch sa počet položiek navýšil na 30; predĺženie testovacieho času: k navýšeniu počtu položiek sa adekvátne predĺžil čas; rovnomerné navýšenie počtu úloh (15 + 15) v matematike: rovnaký počet uzavretých (s výberom odpovede zo 4 možností) a otvorených (s tvorbou krátkej odpovede) úloh; zaradenie otvorených úloh do vyučovacích jazykov: do predmetov slovenský jazyk a literatúra (SJL), maďarský jazyk a literatúra (MJL) a slovenský jazyk a slovenská literatúra (SJSL) sa zaradilo 10 úloh s tvorbou krátkej odpovede; počúvanie s porozumením pre školy s vyučovacím jazykom maďarským(VJM): v predmete SJSL sa zaradilo do testu 10 úloh na počúvanie s porozumením, ktoré sa vzťahujú na 2 zvukové nahrávky. Test z ukrajinského jazyka a literatúry inováciami neprešiel, zostal pôvodný počet položiek – 20.